གམ་པ་རྫོང་དུ“ཏང་འཛུགས་སྐྱོང་ལ་བརྟེན་ནས་ལས་སྒོར་སྐུལ་འདེད་གཏོང་བའི”མཐུན་སྦྱོར་འཕེལ་རྒྱས་མངོན་འགྱུར་བྱུང་བ།
འདི་ག་ཚགས་པར་ཁང་དུ་གཞིས་རྩེ་ནས་གློག་འཕྲིན་འབྱོར་གསལ། 2019ལོ་ཚུན་དུ། གམ་པ་རྫོང་གིས་གཞི་རིམ་ཏང་རྩ་འཛུགས་ཚད་ལྡན་ཅན་གྱི་འཛུགས་སྐྱོང་ལ་སྐུལ་འདེད་ཏན་ཏིག་བཏང་སྟེ། ལས་ཁུངས་ཏང་འཛུགས་སྐྱོང་གི“1+8”བརྗོད་དོན་གཙོ་བོའི་ཏང་གི་ཉིན་མོའི་བྱེད་སྒོ་གསར་གཏོད་ལྡན་པའི་ངང་སྤེལ་བ་རེད།    གམ་པ་རྫོང་གིས་ཏང་ཡོན་གྱི་ཆབ་སྲིད་སློབ་གསོ་དང“ཐོག་མའི་བསམ་འདུན་མ་བརྗེད་པར་འགན་འཁྲི་བློ་ལ་བརྟན་པོར་འཆང་བའི”བརྗོད་དོན་གཙོ་བོའི་སློབ་གསོ་དང་ཟུང་འབྲེལ་གྱིས། ཀྲི་པུའུ་ཚན་པར་བྱས་ནས་རང་ངོས་ཀྱི་ཁྱད་ཆོས་ལྡན་པའི“1+8”བརྗོད་དོན་གཙོ་བོའི་ཏང་གི་ཉིན་མོའི་ཏང་འཛུགས་སྐྱོང་གི་སྤུས་རྟགས་བཏོད་པ་དང་ལས་ཁུངས་ཀྱི་ཏང་འཛུགས་སྐྱོང་ལས་དོན་གྱི་ཡིད་དབང་འཕྲོག་ཤུགས་དང་ཡིད་དབང་འགུག་ནུས་རྒྱུན་ཆད་མེད་པར་ཆེ་རུ་བཏང་སྟེ། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་གྱི་དགོངས་དོན་དང་ཏང་གི་སྲིད་དོན་གལ་ཆེན་གྱི་མཛད་ཕྱོགས་སྲིད་ཇུས་གཞི་རིམ་དུ་ལག་བསྟར་དོན་འཁྱོལ་བྱེད་པའི་འགན་ལེན་བྱས་ཡོད། མིག་སྔའི་བར་སློབ་སྦྱོང་བྱེད་སྒོ་ཐེངས་360སྤེལ་རིང་སློབ་གསོ་ཐེབས་པའི་ཏང་ཡོན་ལས་བྱེད་པ་མི་ཐེངས་963ཟིན་ཡོད།    དེ་དང་ཆབས་ཅིག གམ་པ་རྫོང་གིས་བརྗོད་དོན་གཙོ་བོའི་ཏང་གི་ཉིན་མོ“ཚོགས་འདུ་གསུམ་དང་སློབ་ཚན་གཅིག”དང་། ཏང་ཡོན་དང་བླངས་ཞབས་ཞུ། སྙིང་གཏམ་དང་སྐད་ཆ་ཤོད་རེས། རྩ་འཛུགས་ཀྱི་འཚོ་བའི་ཚོགས་འདུ་བཅས་གཅིག་འདོམས་མཉམ་འདྲེས་ཀྱི་གཞི་རྟེན་གལ་ཆེན་ཞིག་ལ་བརྩིས་ཏེ། ལས་ཁུངས་ཀྱི་ཀྲི་པུས་དོན་དངོས་དང་ཟུང་འབྲེལ་ལ་སྐུལ་འདེད་དང་། “ཏང་འཛུགས་སྐྱོང་ལ་བརྟེན་ནས་ལས་སྒོར་སྐུལ་འདེད་གཏོང་བའི”མཐུན་སྦྱོར་འཕེལ་རྒྱས་ལ་ཕྱོགས་ཡོངས་ནས་སྐུལ་འདེད་བཏང་སྟེ་འཕེལ་རྒྱས་ཀྱི་དམིགས་ཚད་གཏན་འཁེལ་དང་། ཉེ་འགྲམ་གྱི་དཔེ་མཚོན་འོས་སྦྱོར། ལྷག་པའི་གནད་དོན་འཚོལ་ཞིབ། བསམ་འཆར་དང་གྲོས་འགོ་འདོན་པ། དང་བླངས་ཞབས་འདེགས་ཞུ་བ། ལས་ཀའི་བྱས་རྗེས་དངོས་འགྲེམས་སྟོན། ཏང་ཡོན་ལ་ཆབ་སྲིད་ཀྱི་འཁྲུངས་སྐར་གཏོང་བ་སོགས་ཀྱི་རྣམ་པ་བརྒྱུད། ལས་ཁུངས་ཀྱི་ཏང་འཛུགས་སྐྱོང་ལས་ཀའི་སྤུས་ཚད་མཐོ་རུ་ནུས་ལྡན་ཕྱིན་པ་དང་། ལས་སྒོའི་ལས་དོན་འཕེལ་རྒྱས་ལ་སྐུལ་འདེད་ཐེབས་པ། ལས་ཁུངས་ཏང་ཀྲི་པུའི་ནུས་མེད་ཟབ་ཟོབ་ཀྱི་གནད་དོན་ཐག་གཅོད་ཐུབ་ཡོད།    བརྗོད་དོན་གཙོ་བོའི་ཏང་གི་ཉིན་མོའི་སློབ་སྦྱོང་ལ་རྒྱུན་ཆད་མེད་པར་ཤུགས་སྣོན་བརྒྱབ་པའི་རྨང་གཞིའི་ཐོག གམ་པ་རྫོང་གིས་ཆེད་ལས་མཉམ་ལས་ཁང་འཕེལ་རྒྱས་གཏོང་རིང་ལས་བྱེད་ལས་བཟོ་ཚང་མའི་བློ་གྲོས་དང་སྟོབས་ཤུགས་གཅིག་ཏུ་བསྡུས་ནས་གནད་དོན་འཚོལ་ཞིབ་དང་བསམ་འཆར་བཏོན་པས། མཉམ་ལས་ཁང་འཕེལ་རྒྱས་དང་གཉེར་སྐྱོང་བྱེད་རིང་ལྷག་པའི་ཞན་ཆ་ནུས་ལྡན་ངང་འཐུས་སྒོ་ཚང་དུ་ཕྱིན་པ་མ་ཟད། མཉམ་ལས་ཁང་འཕེལ་རྒྱས་གཏོང་བ་རིམ་གསུམ་ཧྲུའུ་ཅིའི་འདུ་འགོད་ལ་བརྩི་རྒྱུ་ཁ་གསལ་བཏོན་ནས“རིམ་གསུམ་ཧྲུའུ་ཅི་ངོ་མས་འགན་འཁུར་བ་དང་། ཤང་དང་གྲོང་རྡལ་ཏང་ཨུད་ཀྱིས་དོན་འཁྱོལ་ཞིབ་ཕྲ་བྱེད་པ། གྲོང་ཚོའི་ཏང་ཀྲི་པུས་སྣེ་ཁྲིད་དེ་འཛུགས་སྐྱོང་བྱེད་པ”བཅས་ཀྱི་ལས་ཀའི་ལམ་སྲོལ་ཞིག་ཆགས་པར་བྱས་ཏེ་ཞིང་འབྲོག་པའི་ཆེད་ལས་མཉམ་ལས་ཁང་འཕེལ་རྒྱས་ཤུགས་ཆེན་བཏང་བ་རེད།